Manimenos os suyos esfuerzos siempre escayeixeba que i heba uellas que no se les podeba tornar a ro duenyo por o que pasaba a estar propiedat d'a Casa de ra Val. Ista s'encargaba d'a suya venda y con os ingresos obtenius se procedeba a o pago d'o Ligallo y a resta se destinaba ta l'asistencia a pobres, ilesia u a o pago de posibles deudos. Entre l'hibierno, en estar as uellas en Tierra Baixa y estar o numero de vacas muit baixo, o Ligallo no heba d'actuar ya que debant de bell problema que surtise gosaba actuar o Chusticia.